### 9.      Ansøgning om godkendelse af skema B - 27 familieboliger med tilskud på Tjørnens kvarter i Høng

**Åbent**

Sagsnr.: 326-2017-39512       J.nr.: 03.02.10           Dokumentnr.:
326-2018-141155

**Sagstype**

Beslutning.

**Resume og sagens baggrund**

Lejerbo ansøger ved mail af 29. maj 2018 om godkendelse af
skema B med en anskaffelsessum på 31,529 mio.kr. og en kommunal grundkapital på
3,153 mio.kr. vedrørende opførelse af 27 almene familieboliger - opført med
tilskud - beliggende på [adresse] i Høng.

Kommunalbestyrelsen godkendte skema A med en anskaffelsessum
på 30,953 mio.kr. på sit møde den 20. december 2017.  Der er således en
overskridelse af anskaffelsessummen på 0,576 mio.kr. fra skema A til skema B,
hvilket ligeledes indebærer en forhøjelse af grundkapitalen på 58.000 kr.

Lovhjemmel: Støttebekendtgørelsen.

**Indstillinger**

Direktøren indstiller, at

1. skema B
godkendes med en anskaffelsessum på 31,529 mio.kr. og en grundkapital på  i alt
3,153 mio.kr.

2. der gives
tilsagn om kommunegaranti for den del af realkreditlånet, der ligger ud over 60
% af ejendommens værdi.

3. den foreløbige
husleje godkendes til 927,00 kr. pr. m2 pr. år (excl. forbrug).

4. der gives en
tillægsbevilling til Økonomiudvalget på 58.000 kr. til forhøjelse af grundkapital
finansieret af likvide aktiver.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen godkendte på sit møde den 20. december
2017 skema A, som angav et overslag over de skønnede udgifter ifm. opførelse af
boligerne i Høng. Ansøgning blev indsendt af Boligselskabet for Høng og Omegn
v/ Lejerbo. Pr. 1. maj 2018 har det ansøgende boligselskab fusioneret med *Lejerbo
Kalundborg Kommune* som den forsættende boligorganisation.
Administrationsorganisationen er fortsat Lejerbo.

*Anskaffelsessummen*

Den forventede anskaffelsessum, jf. skema B udgør 31,529
mio. kr., dvs. en merudgift på samlet set 1.396 mio.kr. ift. den godkendte
anskaffelsessum, jf. skema A. Se tabel nedenfor.

|  |  |  |  |
| --- | --- | --- | --- |
|  | Skema A | Skema B | Forskel |
| mio.kr. | mio.kr. | mio.kr. |
| Grundudgifter | 3,497 | 3,815 | 0,318 |
| Entrepriseudgifter | 23,106 | 21,988 | -1,118 |
| Omkostninger | 3,836 | 5,232 | 1,396 |
| Gebyrer | 0,514 | 0,494 | -0,02 |
| Anskaffelsessum i alt | 30,953 | 31,529 | 0,576 |

Den skønnede anskaffelsessum på skema A tidspunktet vurderes
af Lejerbo ud fra nøgletal fra den rammeaftale, som Lejerbo har med BM
Byggeindustri på Startbo-konceptbyggerier. Efter skema A konkretiseres
totalentrepriseaftalen med entreprenøren på sagen, og de præcise omkostninger
til projektering og entreprisen bliver forhandlet på plads, jf. Skema B

Merudgiften dækker samlet set over: en mindreudgift i
entrepriseudgifter ift. det forventede på 1,118 mio. kr. samt en merudgift til
udgifter til primært teknisk rådgivning,  forskellige tilpasninger af projektet
til lokalplansforhold m.m., samt  en indeksregulering af rammeaftalens beløb
fra 2017 til 2018 priser (skema A i 2017 beløb).

Stigningen i *grundudgifter* på 0,318 mio.kr. skyldes primært
indeksering og et for lavt estimat på tilslutningsafgifter på skema A
tidspunktet.

Økonomistaben bemærker, at anskaffelsessummen ikke
overstiger maksimumbeløbet for 2018, som udgør 19.730 kr. pr. m2 incl.
energitillæg. Det samlede areal udgør 1.598 m2 = 31.528.540 kr. Den ansøgte
anskaffelsessum ved skema B må herefter ikke overskrides.

*Tilskud*

Tilskuddet på 1.570.590 kr. udbetales til kommunen den
sidste bankdag i oktober 2018 på grundlag af de oplysninger, der er indberettet
til BOSSINF.

Arne Poulsen.: 326 1000.0000 22-12-2017.

*Salg af jord og byggetilladelse*

Kommunalbestyrelsen godkendte på sit møde den 20. december
2017 salg matr.nr. 1-ee [adresse], [adresse] til boligorganisationen til
opførelse af boligerne på [adresse]. Der er indgået købsaftale, som er
betinget af Kommunalbestyrelsens godkendelse af skema Ernst Karlsen

Kalundborg Kommune har givet byggetilladelse til projektet
den 16. maj 2018.

*Tidsplan*

Under forudsætning af kommunalbestyrelsens godkendelse af
skema B den 27. juni 2018 forventes en byggeperiode på ca. 8 måneder og
aflevering af byggeriet i januar 2019, således at der kan ske indflytning den
1. februar 2019.

*Garanti*

Ud over det kommunale grundkapitallån påtager kommunen sig
en garanti for den del af det støttede lån, som ligger ud over 60 % af
ejendommens markedsværdi. Markedsværdien opgøres af det långivende
realkreditinstitut *efter* opførelsen, hvorfor garantien ikke kendes før.

**Økonomiske konsekvenser**

[adresse] på 3,153 mio.kr. og tilskud på 1.570.590 kr.
finansieres af konto for indestående i Landsbyggefonden. Afgivelse af
kommunegaranti til opførelse af almene boliger påvirker ikke den kommunale
låneramme. Økonomichefen har ingen bemærkninger.

**Økonomiudvalgets møde den 20.
juni 2018:**

Anbefales.